pythainlp/thai_wikipedia_clean_20230101 huggingface dataset:
ในปี ค.ศ. 1871 มัตสึกาตะย้ายมาที่โตเกียว และทำงานด้านการร่างกฎหมายและการปฏิรูปภาษีที่ดิน จนกระทั่งในปี ค.ศ. 1880 เขาก็ได้เป็นรัฐมนตรีมาตุภูมิ สองปีต่อมาก็ได้เป็นรัฐมนตรีคลัง และในตำแหน่งนี้เองที่เขาได้จัดตั้งธนาคารแห่งญี่ปุ่นขึ้น ต่อมาในปี ค.ศ. 1891 เขาก็ได้ดำรงตำแหน่งนายกรัฐมนตรี ต่อจากจอมพลยามางาตะ อาริโตโมะ
เอ็กซ์พีเดีย (เว็บไซต์)
เอ็กซ์พีเดีย.คอม  เป็นเว็บไซต์ด้านการท่องเที่ยวที่ Expedia, Inc. เป็นเจ้าของ โดยเว็บไซต์นี้ให้บริการด้านการจองตั๋วเครื่องบินของสายการบิน, การสำรองที่พักในโรงแรม, การเช่ารถ, การล่องเรือ, แพ็คเกจท่องเที่ยวและสถานที่ท่องเที่ยว รวมถึงบริการต่างๆ ผ่านเวิลด์ไวด์เว็บ และตัวแทนท่องเที่ยวทางโทรศัพท์ ซึ่งทางไซต์ใช้ระบบการจองด้วยคอมพิวเตอร์ที่หลากหลาย เช่น ระบบการจองอย่าง Amadeus หรือ Sabre สำหรับเที่ยวบินและโรงแรม รวมถึงใช้ระบบการจองอย่าง Worldspan และ Pegasus ร่วมกับระบบการจองของโรงแรมเองสำหรับการจองจำนวนมากครั้งละหลายรายการที่ได้ทำสัญญาไว้
นอกจากเว็บไซต์ของสหรัฐอเมริกา ยังมีไซต์ที่ได้รับการแปลเป็นภาษาอื่นเพื่อให้บริการในประเทศต่างๆ ได้แก่ อาร์เจนตินา ออสเตรเลีย ออสเตรีย เบลเยียม บราซิล แคนาดา จีน เดนมาร์ก ฟินแลนด์ ฝรั่งเศส เยอรมนี ฮ่องกง อินโดนีเซีย อินเดีย ไอร์แลนด์ อิตาลี ญี่ปุ่น เกาหลีใต้ มาเลเซีย เม็กซิโก เนเธอร์แลนด์ นิวซีแลนด์ นอร์เวย์ ฟิลิปปินส์ สิงคโปร์ สเปน สวีเดน ไต้หวัน ประเทศไทย สหราชอาณาจักร สหรัฐอเมริกา และ เวียดนาม
เว็บไซต์เริ่มต้นเปิดตัวเมื่อวันที่ 22 ตุลาคม 1996 ในฐานะผู้ให้บริการด้านอินเทอร์เน็ตกลุ่มแรกของไมโครซอฟท์ โดยทีมผู้ก่อตั้งประกอบด้วย Greg Slyngstad ผู้จัดการกลุ่ม, Richard Barton ผู้จัดการผลิตภัณฑ์ของกลุ่ม, Soraya Bittencourt ผู้จัดการโปรแกรมของกลุ่ม และ Byron Bishop ผู้จัดการนักพัฒนากลุ่ม
ในปี 2001 Bill Gates ได้ตัดสินใจแยกธุรกิจนี้ออกมาเป็นบริษัทมหาชน
Rich Barton รับตำแหน่ง CEO ของบริษัท โดยมี Lloyd Frink ซึ่งเคยทำงานให้กับ Richard ที่ไมโครซอฟท์เข้าร่วมทีมเพื่อทำงานในบริษัทที่ได้แยกตัวเป็นอิสระแห่งใหม่นี้
ในเดือนกรกฎาคม 2001 USA Networks, Inc. ซื้อเอ็กซ์พีเดียจากไมโครซอฟท์
ในเดือนธันวาคม 2010 มีการลบรายชื่อของ AMR Corporation ซึ่งเป็นบริษัทแม่ของ American Airlines และ American Eagle Airlines ออกจากไซต์ของเอ็กซ์พีเดีย ซึ่งการตัดสินใจในครั้งนั้นเป็นผลมาจากข้อพิพาทเกี่ยวกับระดับการเข้าถึงลูกค้าของไซต์ อย่างไรก็ตาม AMR ได้เปลี่ยนใจกลับเข้ามาในเดือนเมษายน 2011 โดยอนุญาตให้มีการจำหน่ายตั๋วผ่านไซต์รวมได้อีกครั้ง
ในเดือนมิถุนายน 2014 เอ็กซ์พีเดียเริ่มยอมรับระบบ bitcoin
ในเดือนกันยายน 2014 Expedia, Inc. ร่วมมือกับ Citigroup และสร้างบัตร Expedia+ ที่สมาชิกสามารถรับแต้มโบนัสและรับสิทธิประโยชน์และสิทธิพิเศษในการบริการลูกค้าผ่านทางเว็บไซต์ได้
7. Travel info Internet data. Retrieved on 2018-07-25.
รดา ศิริวัฒนา (เกิด 16 พฤษภาคม พ.ศ. 2533) ชื่อเล่น เกล เป็นนักแสดงและพิธีกรชาวไทย สังกัดสถานีโทรทัศน์ไทยทีวีสีช่อง 3 จบการศึกษาระดับปริญญาตรีจาก คณะบริหารธุรกิจ มหาวิทยาลัยกรุงเทพ
รดา ศิริวัฒนา เป็นนักแสดงชาวไทย นักแสดง กลุ่มเพาเวอร์ทรีของ สถานีโทรทัศน์ไทยทีวีสีช่อง 3 จบการศึกษา ระดับมัธยมศึกษาตอนปลาย จาก โรงเรียนเสสะเวชวิทยา ระดับปริญญาตรี คณะบริหารธุรกิจ และ ระดับ ปริญญาโท ได้รับเกียรตินิยมอันดับหนึ่ง เหรียญทอง ด้วยคะแนนเกรดเฉลี่ยสะสม 3.90 คณะบริหารธุรกิจ จากมหาวิทยาลัยกรุงเทพ เกิดเมื่อวันที่ 16 พฤษภาคม พ.ศ. 2533 เข้าวงการได้โดย ชนะเลิศอันดับที่ 1 จากเวที ประกวด EVERSENSE YOUNG FACE COOLACT ประกวด Whiteteen ได้ตำแหน่งสาวหน้าใส DEFEE
รดา สมรสกับ นักแสดงหนุ่มแมน การิน วราภัสร์ เมื่อวันที่ 27 มีนาคม พ.ศ. 2559
ปัจจุบันรดาและการินมีบุตรชายด้วยกัน 1 คนคือด.ช.กรธัช วราภัสร์ ชื่อเล่น:น้องกราฟ เกิดเมื่อวันที่ 21 มิถุนายน พ.ศ. 2564
จบการศึกษา ระดับมัธยมศึกษาตอนปลาย จาก โรงเรียนเสสะเวชวิทยา ระดับปริญญาตรี คณะบริหารธุรกิจ และ ระดับ ปริญญาโท เกียรตินิยมอันดับ 1 เหรียญทอง เกรดเฉลี่ย 3.90 คณะบริหารธุรกิจ จาก มหาวิทยาลัยกรุงเทพ
การล้อมวาโก
วอลเลย์บอลหญิงชิงแชมป์สโมสรเอเชีย 2016
วอลเลย์บอลหญิงชิงแชมป์สโมสรเอเชีย 2016  เป็นรายการแข่งขันของ AVC การแข่งขันครั้งนี้นับเป็นครั้งที่ 17 ซึ่งจะจัดขึ้นระหว่างวันที่ 3–11 กันยายน พ.ศ. 2559 ที่ อะลอนเตสปอร์ตอารีนา เมืองบีญัน จังหวัดลากูนา ประเทศฟิลิปปินส์ ภายใต้การดำเนินโดยสมาคมวอลเลย์บอลแห่งฟิลิปปินส์
การแข่งขันรายการนี้มีทีมเข้าร่วมจำนวน 13 ทีม แต่เนื่องจากเติร์กเมนิสถาน ได้ถอนตัวออกจากการแข่งขัน ทำให้เหลือทีมเข้าร่วมการแข่งขันเพียง 12 ทีม
อะลอนเตสปอร์ตอารีนา เมืองบีญัน จังหวัดลากูนา ฟิลิปปินส์ - ตลอดการแข่งขัน
การแบ่งกลุ่มในการแข่งขันครั้งนี้ อาศัยจากอันดับการแข่งขันวอลเลย์บอลหญิงชิงแชมป์สโมสรเอเชีย 2015
เกณฑ์การจัดลำดับจากผลการแข่งขัน.
แมทช์ที่มีผลการแข่งขัน 3–0 หรือ 3–1 ทีมชนะจะได้ 3 คะแนน ทีมแพ้จะได้ 0 คะแนน ส่วนแมทช์ที่มีผลการแข่งขัน 3–2 ทีมชนะจะได้ 2 คะแนน ทีมแพ้จะได้ 1 คะแนน
โปเกมาเนีย
โปเกมาเนีย  เป็นปรากฏการณ์ทางสังคม ที่มาจากแฟรนไชส์"โปเกมอน" ซึ่งได้รับความนิยมภายหลังจากการเปิดตัว"โปเกมอน เรดและบลู" ("เรดแอนด์กรีน" เฉพาะในประเทศญี่ปุ่น) ปรากฏการณ์นี้มีผลกระทบต่อประเทศฝรั่งเศส ส่วนใหญ่ระหว่างตุลาคม พ.ศ. 2542 และกรกฎาคม พ.ศ. 2546 ด้วยการเปิดตัว"โปเกมอน รูบีและแซฟไฟร์"ในทวีปยุโรป ทว่าปรากฏการณ์นี้ได้ลดลงในช่วงพฤศจิกายน พ.ศ. 2544 ด้วยการเปิดตัว"โปเกมอนภาคคริสตัล" แต่แล้ว มันก็ได้ฟื้นขึ้นมาในเดือนกรกฎาคม พ.ศ. 2559 ด้วยการเปิดตัว"โปเกมอน โก" สำหรับสมาร์ตโฟนในรูปแบบความเป็นจริงเสริม
ในประเทศฝรั่งเศส ปรากฏการณ์นี้เริ่มต้นจากเทรดดิงการ์ดเกม, ทีวีซีรีส์ และวิดีโอเกมในช่วงวันคริสต์มาส พ.ศ. 2542
โปเกมอน โก.
โปเกมอน โก เป็นวิดีโอเกมเล่นตามบทบาทความเป็นจริงเสริมหลายผู้เล่นของซีรีส์"โปเกมอน" ซึ่งได้รับการพัฒนาโดยไนแอนติก ที่ได้รับการเปิดตัวในสหรัฐอเมริกา, ออสเตรเลีย และนิวซีแลนด์เมื่อวันที่ 6 กรกฎาคม พ.ศ. 2559 สำหรับอุปกรณ์มือถือในระบบไอโอเอสและแอนดรอยด์ เพียงแค่หนึ่งสัปดาห์หลังจากการเปิดตัวของเกมนี้ ก็ได้สร้างความนิยมเป็นอย่างมาก และมีมูลค่าทางการตลาดที่เพิ่มขึ้นให้แก่บริษัทนินเทนโดซึ่งเป็นผู้ถือหุ้นเดอะโปเกมอนคอมพานีจำนวน 32 เปอร์เซ็นต์ ร่วม 8 พันล้านดอลลาร์
ความนิยมเป็นประวัติการณ์ของเกม นำไปสู่การเกิดขึ้นของปรากฏการณ์ ที่เรียกกันว่าโปเกมาเนีย
ธัชชา พุ่มอ่อน (2 กรกฎาคม พ.ศ. 2529 - ) เป็นนักแสดงและนางแบบชาวไทย เข้าสู่วงการจากการถ่ายแบบ และถ่ายโฆษณาในวัยเด็ก นอกจากนี้ยังมีงานละคร ภาพยนตร์ต่างๆ เธอเป็นหนึ่งในสมาชิกวง "บั๊ก บันจี้" สังกัดจีเอ็มเอ็ม แกรมมี่
การศึกษา: จบการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) และสำเร็จการศึกษาระดับปริญญาตรีจาก มหาวิทยาลัยราชภัฏจันทรเกษม
โจเอล มาติป
การประชุมครั้งที่ 27 ของพรรคคอมมิวนิสต์แห่งสหภาพโซเวียต
การประชุมครั้งที่ 27 ของพรรคคอมมิวนิสต์แห่งสหภาพโซเวียต  จัดขึ้นในวันที่ 25 กุมภาพันธ์ – 6 มีนาคม ค.ศ. 1986 ที่อาคารรัฐสภาเครมลินกรุงมอสโก สหภาพโซเวียตเป็นการประชุมครั้งแรกที่จัดขึ่นโดยมีฮาอิล กอร์บาชอฟเลขาธิการพรรคคอมมิวนิสต์แห่งสหภาพโซเวียตคนใหม่การประชุมนี้เปลี่ยนรูปแบบใหม่ในรอบ 20 ปีที่เคยทำโดยเลโอนิด เบรจเนฟและเปลี่ยนแปลงแผน 5 ปี ที่เคยทำโดยนักการเมืองโซเวียตรุ่นก่อนหน้าคือมีฮาอิล ซุสลอฟ เลโอนิด เบรจเนฟ ยูรี อันโดรปอฟ ดมีตรี อุสตีนอฟ และคอนสตันติน เชียร์เนนโค
ในการประชุมครั้งนี้ได้ข้อสรุปดังนี้:
วลาดีมีร์ เชอร์บิซสกี
วลาดีมีร์ วาซิลีเยวิช เชอร์บิซสกี (; ; 17 กุมภาพันธ์ ค.ศ. 1918, Verkhnodniprovsk — 16 กุมภาพันธ์ ค.ศ. 1990) เป็นนักการเมืองชาวยูเครนและอดีตเลขาธิการกลางพรรคคอมมิวนิสต์ยูเครนซึ่งเป็นตำแหน่งประมุขแห่งรัฐที่ปกครองยูเครนโดยพฤตินัยในปี ค.ศ. 1972 ถึงปี ค.ศ. 1989
จักรพรรดิอิโตกุ
จักรพรรดิอิโตกุ  หรือ โอโฮะ ยามาโตฮิโกะ ซูกิโตโมะ โนะ มิโกโตะ เป็นจักรพรรดิในตำนานองค์ที่ 4 ของญี่ปุ่น ตามที่ได้บันทึกไว้ใน รายพระนามจักรพรรดิญี่ปุ่น จักรพรรดิอิโตกุครองสิริราชสมบัติระหว่าง 510 ปีก่อนคริสตกาล - 477 ปีก่อนคริสตกาล
จักรพรรดิอิโตกุเป็นหนึ่งในเก้าจักรพรรดิที่นักประวัติศาสตร์กล่าวกันว่าเป็นจักรพรรดิในตำนาน
จักรพรรดิอิโตกุเป็นพระราชโอรสองค์ที่ 2 หรือองค์ที่ 3 แต่เป็นพระราชโอรสองค์เดียวใน จักรพรรดิอันเน ที่มีพระชนมชีพเนื่องจากพระเชษฐาและพระราชอนุชาล้วนสิ้นพระชนม์หมด
เมื่อจักรพรรดิอันเนพระราชบิดาสวรรคตลงเมื่อ 511 ปีก่อนคริสตกาล จักรพรรดิอิโตกุจึงขึ้นสืบราชบัลลังก์ต่อมา
จักรพรรดิอิโตกุครองราชย์ได้ 33 ปีก่อนสวรรคตเมื่อ 477 ปีก่อนคริสตกาล เมื่อพระชนมายุได้ 76 พรรษา
พร็อกซิมาคนครึ่งม้า บี
พร็อกซิมาคนครึ่งม้า บี  หรือเรียก พร็อกซิมา บี  เป็นดาวเคราะห์นอกระบบในเขตอาศัยได้ โคจรรอบดาวฤกษ์พร็อกซิมาคนครึ่งม้า ซึ่งเป็นดาวฤกษ์ประเภทดาวแคระแดงในกลุ่มดาวคนครึ่งม้า และถือเป็นดาวฤกษ์ที่อยู่ใกล้ดวงอาทิตย์มากที่สุด โดยห่างจากโลกราว 4.2 ปีแสง (1.3 พาร์เซก หรือ 40 ล้านล้านกิโลเมตร) ทำให้ดาวเคราะห์นอกระบบดวงนี้เป็นดาวเคราะห์ที่มีศักยภาพต่อการอยู่อาศัยได้ที่อยู่ใกล้ระบบสุริยะมากที่สุดเท่าที่รู้จัก
ดาวพร็อกซิมาคนครึ่งม้า บี ค้นพบโดยคณะนักดาราศาสตร์จากหอดูดาวท้องฟ้าซีกใต้แห่งยุโรป ประกาศการค้นพบในเดือนสิงหาคม พ.ศ. 2559 หลังการค้นพบไม่นานนักวิจัยของสถาบันที่วิเคราะห์ศักยภาพในการอยู่อาศัยได้เสนอว่าดาวเคราะห์ดวงนี้อาจเป็นสถานที่ที่มีสภาพเอื้อต่อสิ่งมีชีวิตที่อยู่ใกล้เรามากที่สุด ซึ่งเปิดโอกาสให้เกิดการสำรวจดาวเคราะห์โดยใช้หุ่นยนต์ตามโครงการสตาร์ช็อต (Starshot) หรืออย่างน้อยที่สุดภายในศตวรรษหน้า
ดาวเคราะห์ดวงนี้ถูกค้นพบโดยใช้วิธีวัดความเร็วแนวเล็ง เมื่อพบว่าเกิดการเคลื่อนดอปเพลอร์ของเส้นสเปกตรัมของดาวฤกษ์พร็อกซิมาคนครึ่งม้าเป็นช่วง ๆ ทำให้ทราบว่ามีวัตถุอื่นที่กำลังโคจรรอบดาวฤกษ์ดวงนี้ ความเร็วแนวเล็งที่วัดได้เมื่อเทียบระหว่างดาวฤกษ์ดังกล่าวกับโลกแปรค่าประมาณ 2 เมตรต่อวินาที
การค้นพบดาวเคราะห์.
ข้อมูลบ่งชี้การมีอยู่ของดาวเคราะห์ถูกพบครั้งแรกในปี พ.ศ. 2556 โดยนักดาราศาสตร์มิกโก ทัวมิ (Mikko Tuomi) จากมหาวิทยาลัยฮาร์ตฟอร์ดเชอร์ โดยพบจากการวิเคราะห์ข้อมูลการสำรวจที่ถูกเก็บไว้ 3 ปีต่อมาในเดือนมกราคม พ.ศ. 2559 องค์การหอดูดาวท้องฟ้าซีกใต้แห่งยุโรปได้เริ่มโครงการ"เพลเรดด็อท" (Pale Red Dot, "จุดแดงอันซีดจาง") โดยใช้อุปกรณ์ทางดาราศาสตร์ตรวจวัดเพื่อยืนยันการค้นพบใหม่ที่อาจเกิดขึ้น ซึ่งต่อมากลุ่มนักดาราศาสตร์ในโครงการได้ออกมาประกาศการค้นพบอย่างเป็นทางการเมื่อวันที่ 24 สิงหาคม ปีเดียวกัน กลุ่มนักดาราศาสตร์นำโดยกีเยม อันกลาดา-เอสกูเด จากมหาวิทยาลัยควีนแมรีแห่งลอนดอน ประกาศการค้นพบดาวเคราะห์นอกระบบพร็อกซิมาคนครึ่งม้า บี โดยบทความถูกตรวจสอบจากผู้เชี่ยวชาญในสาขาเดียวกันแล้วจึงตีพิมพ์ลงในวารสารเนเจอร์ นักดาราศาสตร์กลุ่มนี้ได้ตรวจวัดโดยใช้เครื่องมือสเปกโตรกราฟสองเครื่อง ได้แก่ "อุปกรณ์ค้นหาดาวเคราะห์ด้วยวิธีความเร็วแนวเล็งความแม่นยำสูง" (HARPS) ติดตั้งบนกล้องโทรทรรศน์ ESO 3.6 ม. ณ หอดูดาวลาซียา ประเทศชิลี และ "สเปกโตรกราฟเอเช็ลแสงที่มองเห็นได้และอัลตราไวโอเล็ต" (UVES) ติดตั้งบนกล้องโทรทรรศน์ขนาดใหญ่มาก (VLT) ขนาด 8 เมตร ณ ประเทศชิลี การวัดความเร็วแนวเล็งสูงสุดของดาวฤกษ์กับคาบการหมุนของดาวเคราะห์รอบดาวฤกษ์ทำให้สามารถคำนวณมวลอย่างต่ำของดาวเคราะห์ได้ นอกจากนี้ โอกาสที่การค้นพบนี้จะเป็นการตรวจจับเชิงบวกเทียม (false positive detection) ยังต่ำกว่า 1 ใน 10 ล้าน
มวล ขนาด และอุณหภูมิ.
ปัจจุบันยังไม่มีการวัดความเอียงปรากฏของวงโคจรของดาวพร็อกซิมาคนครึ่งม้า บี ทำให้ยังไม่สามารถระบุมวลที่แน่นอนของดาวเคราะห์ดวงนี้ได้ ค่ามวลอย่างต่ำที่คำนวณได้โดยทางอ้อมจากการวัดค่าการเคลื่อนดอปเพลอร์มีค่า 1.27 เท่าของมวลโลก ("M"⊕) ซึ่งถ้ามองจากโลกเห็นวงโคจรของดาวดวงนี้เป็นระนาบด้านข้างแล้ว ความเคลื่อนดอปเพลอร์จะมีค่าสูงสุด ทำให้มวลอย่างต่ำคือมวลที่แท้จริงของดาวเคราะห์ ดังนั้นหากทราบค่าความเอียงของวงโคจรก็จะสามารถคำนวณมวลที่แน่นอนได้ ความเอียงที่มีค่ามากขึ้นจะให้ค่ามวลมากขึ้น จากการคำนวณมีโอกาส 90% ที่ดาวเคราะห์ดวงนี้มีมวลสูงสุด 3 "M"⊕ (2.3 เท่าของมวลต่ำสุด)
หากดาวเคราะห์ดวงนี้มีองค์ประกอบเป็นหินและมีความหนาแน่นเท่ากับของโลก จะได้ค่ารัศมีของดาวอย่างต่ำคือ 1.1 เท่าของรัศมีโลก ("R"⊕) แต่ถ้าหากดาวเคราะห์มีความหนาแน่นน้อยกว่าโลกหรือมีมวลมากกว่ามวลอย่างต่ำที่วัดได้ครั้งแรกนั้น ขนาดของดาวที่คำนวณได้ก็จะใหญ่ขึ้น ดาวพร็อกซิมาคนครึ่งม้า บี มีอุณหภูมิสมดุลดาวเคราะห์ 234 K (−39 °C) ทำให้ทราบว่าดาวเคราะห์ดวงนี้ตั้งอยู่ในเขตอาศัยได้ของดาวฤกษ์แม่
ดาวฤกษ์แม่.
ดาวพร็อกซิมาคนครึ่งม้า บี ถูกตั้งชื่อตามดาวฤกษ์แม่พร็อกซิมาคนครึ่งม้า ซึ่งเป็นดาวฤกษ์ประเภทดาวแคระแดงชนิดสเปกตรัม M มีมวล 0.12 เท่าของมวลดวงอาทิตย์ มีรัศมี 0.14 เท่าของรัศมีดวงอาทิตย์ อุณหภูมิผิวเท่ากับ 3,042 K และอายุ 4,850 ล้านปี เปรียบเทียบกับดวงอาทิตย์ที่มีอุณหภูมิผิว 5,778 K และมีอายุ 4,600 ล้านปี ดาวฤกษ์พร็อกซิมาคนครึ่งม้าหมุนรอบตัวเองหนึ่งรอบใช้เวลาราว 83 วัน มีความสว่างเพียง 0.0015 เท่าของความสว่างดวงอาทิตย์ ดาวฤกษ์ดวงนี้มีความพิเศษตรงที่อุดมไปด้วยโลหะ ซึ่งพบได้ไม่บ่อยในกลุ่มดาวฤกษ์มวลน้อย ความเป็นโลหะ ([Fe/H]) ของดาวฤกษ์มีค่า 0.21 สูงกว่าปริมาณที่วัดได้ในชั้นบรรยากาศของดวงอาทิตย์ 1.62 เท่า
ดาวฤกษ์มีค่าความส่องสว่างปรากฏ 11.13 เป็นความส่องสว่างที่ปรากฏเห็นจากโลกโดยตรง ซึ่งถึงแม้ว่าจะเป็นดาวฤกษ์ที่อยู่ใกล้ดวงอาทิตย์มากที่สุด แต่เราก็ไม่สามารถมองเห็นได้ด้วยตาเปล่าจากโลกเนื่องจากดาวฤกษ์มีความสว่างต่ำ
ดาวพร็อกซิมาคนครึ่งม้าถือเป็นดาวแปรแสงดวงหนึ่ง ซึ่งบางครั้งความสว่างและการปลดปล่อยอนุภาคพลังงานสูงของดาวจะเพิ่มขึ้นอย่างน่าตกใจอันเป็นผลมาจากการเปลี่ยนแปลงเชิงแม่เหล็กของดาว ปรากฏการณ์นี้สามารถสร้างพายุสุริยะขนาดใหญ่และอาจสาดรังสีใส่พื้นผิวของดาวเคราะห์ที่โคจรโดยรอบได้หากดาวเคราะห์ดังกล่าวไม่มีสนามแม่เหล็กที่แรงพอหรือไม่มีชั้นบรรยากาศหนาพอที่จะป้องกัน
ดาวพร็อกซิมาคนครึ่งม้า บี โคจรรอบดาวฤกษ์แม่ใช้เวลา 11.185 วัน โดยมีระยะห่างจากดาวฤกษ์มากที่สุด (กึ่งแกนเอก) เพียง 0.05 หน่วยดาราศาสตร์ (7 ล้านกิโลเมตร) ซึ่งเป็นระยะเพียง 1 ใน 20 ของระยะห่างระหว่างโลกกับดวงอาทิตย์ เทียบกับดาวพุธซึ่งเป็นดาวเคราะห์ที่อยู่ใกล้ดวงอาทิตย์มากที่สุดยังมีระยะกึ่งแกนเอก 0.39 หน่วยดาราศาสตร์ พร็อกซิมาคนครึ่งม้า บี ได้รับฟลักซ์รังสีจากดาวฤกษ์แม่ประมาณ 65 % ของฟลักซ์รังสีที่โลกได้รับจากดวงอาทิตย์ แต่เนื่องจากดาวเคราะห์มีวงโคจรอยู่ใกล้ดาวฤกษ์แม่มาก ทำให้ได้รับปริมาณฟลักซ์ของรังสีเอกซ์สูงกว่าที่โลกได้รับถึง 400 เท่า
การอาศัยได้.
หัวข้อเรื่องการอาศัยได้บนดาวพร็อกซิมาคนครึ่งม้า บี นั้นยังไม่ได้มีการเสนออย่างเป็นทางการ อย่างไรก็ตาม เราสามารถอนุมานแบบจำลองภูมิอากาศและพิจารณาเชิงทฤษฎีได้จากข้อมูลการกักเก็บสารระเหยได้บนดาวและรูปแบบการหมุนรอบตัวเองของดาวเคราะห์
ดาวเคราะห์นอกระบบดวงนี้โคจรในเขตอาศัยได้ของดาวพร็อกซิมาคนครึ่งม้า เป็นเขตที่น้ำสามารถดำรงสถานะของเหลวได้บนผิวดาวหากชั้นบรรยากาศและดาวเคราะห์เองมีสภาพที่เหมาะสม ดาวฤกษ์แม่เป็นดาวแคระแดง มีมวล 1 ใน 8 เท่าของมวลดวงอาทิตย์ ทำให้ขอบเขตอาศัยได้อยู่ระหว่าง 0.0423–0.0816 หน่วยดาราศาสตร์
ถึงแม้ว่าดาวเคราะห์ดวงนี้จะตั้งอยู่ในเขตอาศัยได้ แต่ยังมีการตั้งคำถามถึงการอยู่อาศัยได้ เนื่องจากยังมีเงื่อนไขทางกายภาพอื่น ๆ ที่มีศักยภาพเสี่ยงอันตราย เช่น ดาวเคราะห์ตั้งอยู่ใกล้ดาวฤกษ์พอที่จะเกิด ซึ่งเกิดขึ้นหากดาวเคราะห์มีความเยื้องศูนย์กลางของวงโคจรเป็น 0 ทำให้ด้านหนึ่งของดาวเคราะห์ประจันหันหน้าเข้าดาวฤกษ์และได้รับความร้อนและรังสีอยู่ตลอดเวลา ส่วนอีกด้านตกอยู่ในความมืดและความเย็นตลอดไป กรณีดังกล่าวนักวิทยาศาสตร์ได้คิดว่าหากมีพื้นที่อยู่อาศัยได้บนดาวแล้ว พื้นที่นี้น่าจะตั้งอยู่บริเวณขอบของทั้งสองเขตนี้ นั่นคือพื้นที่ระหว่างกลางวันและกลางคืน โดยอุณหภูมิอาจเหมาะสมทำให้น้ำคงอยู่ในสภาพของเหลวได้หากมีน้ำบนดาวเคราะห์
ค่าความเยื้องศูนย์กลางของวงโคจรของดาวพร็อกซิมาคนครึ่งม้า บี ยังไม่ทราบแน่ชัด โดยเบื้องต้นทราบว่าต่ำกว่า 0.35 ซึ่งมีศักยภาพสูงพอที่จะเกิดการโคจรที่มีอัตราการสั่นพ้องของวงโคจรเป็น 3:2 คล้ายกับการหมุนรอบตัวเองของดาวพุธเมื่อเทียบกับดวงอาทิตย์ องค์การหอดูดาวท้องฟ้าซีกใต้แห่งยุโรปสันนิษฐานว่าหากดาวเคราะห์ดวงนี้มีน้ำและบรรยากาศแล้ว จะเกิดสภาพแวดล้อมที่เหมาะสมกว่าเมื่อไม่มีน้ำและบรรยากาศอย่างมาก ซึ่งอาจมีอุณหภูมิเฉลี่ยใกล้เคียงกับโลก พื้นที่อาศัยได้อาจเพิ่มขึ้นอีกมากถ้าหากดาวเคราะห์ดวงนี้มีชั้นบรรยากาศหนาพอที่จะสามารถถ่ายเทความร้อนไปยังด้านที่หันหน้าออกจากดาวฤกษ์ แบบจำลองให้ผลไว้ว่า หากปัจจุบันดาวเคราะห์ยังมีชั้นบรรยากาศอยู่ ดาวเคราะห์ดวงนี้อาจเคยสูญเสียปริมาณน้ำไปแล้วราว 1 มหาสมุทรในช่วง 100-200 ล้านปีหลังดาวเคราะห์ก่อกำเนิดเนื่องจากถูกรังสีของดาวฤกษ์กวาดออกไปในช่วงนั้น น้ำในสถานะของเหลวอาจปรากฏเฉพาะในพื้นที่ที่มีแดดแรงที่สุดของซีกดาวที่หันหน้าเข้าดาวฤกษ์ (กรณีไทดัลล็อก) หรือบริเวณเขตร้อนของดาว (กรณีการหมุนแบบสั่นพ้องอัตราส่วน 3:2) ทำให้สรุปได้ว่า ความสามารถในการกักเก็บน้ำของดาวเคราะห์เป็นปัญหาใหญ่ที่สุดต่อสภาพการอาศัยได้ของดาวเคราะห์ เราอาจใช้กล้องโทรทรรศน์หรือเครื่องมือสำรวจดาวเคราะห์ดวงนี้ได้ ซึ่งจะให้ข้อมูลด้านองค์ประกอบและชั้นบรรยากาศของดาวมากขึ้น นำมาวิเคราะห์ได้มากขึ้น
ภาพเคลื่อนไหวด้านล่างคือแบบจำลองเชิงตัวเลขแสดงอุณหภูมิพื้นผิวที่เป็นไปได้บนดาวเคราะห์พร็อกซิมาคนครึ่งม้า บี โดยใช้แบบจำลองภูมิอากาศทั่วดาวเคราะห์ (Planetary Global Climate Model) ของห้องปฏิบัติการอุตุนิยมวิทยาเชิงพลวัต (Laboratoire de Météorologie Dynamique) ในที่นี้กำหนดให้ดาวเคราะห์มีบรรยากาศคล้ายโลกและมีมหาสมุทรปกคลุมดาวทั้งดวง เส้นประที่เห็นคือขอบเขตระหว่างผิวมหาสมุทรน้ำ (เหลว) และน้ำแข็ง และดาวเคราะห์มีการหมุนรอบตัวเองครบหนึ่งรอบ
จักรพรรดิซูชุง
จักรพรรดิซูชุง  จักรพรรดิองค์ที่ 32 แห่ง ราชวงศ์ญี่ปุ่น ตามที่จัดเรียงไว้ใน รายพระนามจักรพรรดิญี่ปุ่น
จักรพรรดิซูชุงครองสิริราชสมบัติระหว่างปี ค.ศ. 587 - ค.ศ. 592
ก่อนจะขึ้นสืบ ราชบัลลังก์ดอกเบญจมาศ จักรพรรดิซูชุงมีพระนามเดิมว่า เจ้าชายฮะสึเบะ
เป็นพระราชโอรสใน จักรพรรดิคิมเม จักรพรรดิองค์ที่ 29 และเป็นพระราชอนุชาต่างพระราชมารดาของ จักรพรรดิบิดะสึ จักรพรรดิองค์ที่ 30 และ จักรพรรดิโยเม จักรพรรดิองค์ที่ 31 และเป็นพระเชษฐาต่างพระราชมารดาของ จักรพรรดินีซุอิโกะ จักรพรรดิองค์ที่ 33 และจักรพรรดินีในจักรพรรดิบิดะสึ
จักรพรรดิซุซุง
วัดเขาน้อยจอมสวรรค์
วัดเขาน้อยจอมสวรรค์ ตั้งอยู่เลขที่ 68 บ้านเขาน้อย หมู่ที่ 7 ตำบลเจริญธรรม อำเภอวิหารแดง จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 18 ไร่ 1 งาน 80 ตารางวา
การประชุมครั่งที่ 27 ของพรรคคอมมิวนิสต์แห่งสหภาพโซเวียต
วัดทองจันทริการาม
วัดทองจันทริการาม เป็นวัดในพระพุทธศาสนาเถรวาท สังกัดคณะสงฆ์มหานิกาย มีพระครูสังฆรักษ์สมบัติ ธมฺมทินฺโน เป็นเจ้าอาวาส
ตั้งอยู่ที่เลขที่ 25 หมู่ที่ 3 ตำบลพะยอม อำเภอวงน้อย จังหวัดพระนครศรีอยุธยา
วัดทองจันทริการาม สร้างขึ้นเป็นวัดนับตั้งแต่วันที่ 5 สิงหาคม พุทธศักราช 2455 เดิมมีนามว่า " วัดคลองสาม " ได้เปลี่ยนามใหม่ในภายหลัง ได้รับพระราชทานวิงคามสีมา วันที่ 27 ตุลาคม พุทธศักราช 2468 เขตวิสุงคาสีมากว้าง 80 เมตร ยาว 120 เมตร
พระประธานในอุโบสถ ชื่อ หลวงพ่อทองจันทร์ พระหินหยกพม่า อายุราวๆ 120 ปี โดยประมาณ
ลำดับเจ้าอาวาสเท่าที่ทราบนาม
ฟีฟ่าคอนเฟเดอเรชันส์คัพ 2005
ฟีฟ่าคอนเฟเดอเรชันส์คัพ 2005 (อังกฤษ: 2005 FIFA Confederations Cup) เป็นการแข่งขันฟุตบอลระดับนานาชาติคอนเฟเดอเรชันส์คัพ จัดโดยฟีฟ่า ในปี ค.ศ. 2005 ที่ประเทศเยอรมนี โดยการแข่งขันจะจัดขึ้นระหว่างวันที่ 15 – 29 มิถุนายน ก่อนการแข่งขันฟุตบอลโลก 2006 1 ปี
ทีมชาติบราซิล ทีมชนะเลิศฟุตบอลโลก 2002 และโกปาอาเมริกา 2004 ได้เป็นผู้ชนะการแข่งขันในปีนี้ หลังจากสามารถเอาชนะ อาร์เจนตินา ซึ่งได้แข่งขันเนื่องจากบราซิลชนะเลิศทั้งฟุตบอลโลกและโกปาอาเมริกา ในรอบชิงชนะเลิศที่ ค็อมแมทซ์บังค์-อาเรนา ในแฟรงก์เฟิร์ต ได้ 4–1 ซึ่งเป็นการพบกันอีกครั้งของทั้งคู่หลังจากทั้งคู่เคยพบกันในรอบชิงชนะเลิศของโกปาอาเมริกา 2004 ที่ลิมา ซึ่งบราซิลเอาชนะไปได้ในเกมนั้น
1อาร์เจนตินา รองแชมป์โกปาอาเมริกา 2004 ได้ผ่านเข้ามาแข่งขัน เนื่องจาก บราซิล ชนะเลิศการแข่งขันทั้ง โกปาอาเมริกา 2004 และฟุตบอลโลก 2002
แต่เดิมนั้นสนาม ฟริตซ์-ไวล์เทอร์-สตาดีโอน ในไคเซิร์สเลาเทิร์น ได้ถูกรับเลือกให้เป็นสถานแข่งขันด้วย แต่ในวันที่ 27 พฤษภาคม พ.ศ. 2547 เจ้าหน้าที่ของเมืองได้ถอนตัวออกจากการเป็นเจ้าภาพ โดยให้เหตุผลว่าจะต้องใช้ค่าใช้จ่ายมากขึ้น หากจะสร้างสนามกีฬาให้เสร็จทันเวลาได้
5 สนามที่ใช้จัดการแข่งขันฟีฟ่าคอนเฟเดอเรชันส์คัพ 2005 นี้ก็เป็นสนามจัดการแข่งขัน ฟุตบอลโลก 2006 ในปีถัดมา เช่นกัน
ลูกฟุตบอล อย่างเป็นทางการของการแข่งขัน คือ อาดิดาส เพียเรียส 2
ชมพู่แก้มแหม่ม (ละครโทรทัศน์)
ชมพู่แก้มแหม่ม เป็นละครโทรทัศน์แนวโรแมนติก-คอมเมดี้ บทประพันธ์ของ สีสวลี บทโทรทัศน์โดย อุเบกขา กำกับการแสดงโดย ศุภฌา ครุฑนาค ผลิตโดย บริษัท เมกเกอร์ เจ กรุ๊ป จำกัด ออกอากาศทุกวันศุกร์–อาทิตย์ เวลา 20.30 - 22.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย วรฤทธิ์ เฟื่องอารมย์, ภีรนีย์ คงไทย, กิตติคุณ สัมฤทธิ์พันธ์สุข, แอนเน็ท เธท และนักแสดงชั้นนำอีกมากมาย เริ่มตอนแรกวันที่ 29 มีนาคม พ.ศ. 2551–27 เมษายน พ.ศ. 2551
ชมพู่สาวน้อยลูกครึ่งอเมริกันวัยรุ่น นิสัยซนแก่นแก้ว หลานสาวคนเดียวของคุณนายรำพึง คุณนายรับชมพู่มาเลี้ยงตั้งแต่เล็กๆ แม่ของชมพู่คือน้องสาวของคุณนายนั่นเสียชีวิต ชมพู่เป็นเด็กลูกครึ่งที่เติบโตในบ้านนอก ดีกรีความซนแก่นแก้วจึงเป็นที่เลื่องลือ คุณนายรำพึงเฝ้าอบรมกำหราบอยู่เสมอ ชมพู่เป็นคนงกจึงชอบรับทำงานทุกอย่าง ไม่ว่าจะเป็นรับจ้างคุมบ่อน เชิดสิงโต หรือรับจ้างร้องไห้หน้าศพ วันหนึ่งคุณนายรำพันตามหาตัวชมพู่ เพราะจะออกไปทำผม สายใจคนใช้ก็ไม่อยู่ จึงตัดสินใจเข้าตลาดไปทำผมที่ร้านเจ๊แต๋ว เจ๊แต๋วถามถึงชมพู่ คุณนายบอกว่าชมพู่โตแล้วกิริยามารยาทเรียบร้อยดั่งที่สอนไว้ ขณะนั่นคณะสิงโตผ่านมาหน้าแล้ว คุณนายรำพึงชื่นชมในความเก่งผาโผนของสิงโต และสิงโตก็มาหยุดหน้าคุณนายเชิดออก กลับกลายเป็นชมพู่ ทั้งชมพู่และคุณนายตกใจ คุณนายโกรธมากลากชมพู่กลับบ้าน กิตติคุณ สัมฤทธิ์พันธ์สุขกลางคืนชมพู่กับโต้งนัดกันไปรับจ้างร้องไห้หน้าศพ แต่ความซวยบังเกิด คนตายเป็นอากง แต่ชมพู่ดันนึกว่าเป็นอาม่า ก็ร้องไห้คร่ำครวญถึงอาม่า จนโดนอาม่าไล่ออกมาจากงาน ชมพู่กลับมาถึงบ้านพบอธิคมลูกชายของคุณนายเอมอรบ้านติดกัน กำลังจะดุ้มเข้าบ้านชมพู่นึกว่าเป็นขโมยจึงรุมชกต่อยอธิคมกับโต้ง จนตาเขียวปูด ทั้งคุณนายรำพึงและคุณนายเอมอรจึงออกมาอาละวาดวางมวยกันอีกรอบ คุณนายรำพึงและคุณนายเอมอรไม่ถูกกันมาตั้งแต่สาวๆ เพราะมีแฟนคนเดียวกันคือ ผู้พันเกษม แต่ผู้พันไปเสร็จคุณนายเอมอรที่ฉอเลาะกว่า อธิคมนำความรู้ที่เรียนมา มาเสนอให้กับชาวบ้านตามหลักแนวพระราชดำริ อยู่อย่างพอเพียง ในหมู่บ้านยังมีครอบครัวนายสนอง ผู้มีอิทธิพลรายหนึ่ง นายสนองมีลูกสาว 2 ฝาแฝด คือ สำนวนกับสำเนา และเสนาะ วันหนึ่ง จอร์ชพ่อของชมพู่ส่งข่าวมาว่าจะกลับมาอยู่เมืองไทย โดยพาไอช่าลูกสาวอีกคนมาด้วย ชมพู่ดีใจมาก ความสนุกสานาวุ่นวายไปทั้งหมู่บ้าน โดยเฉพาะชมพู่กับโต้ง ชอบสอนให้จอร์ชและไอช่าพูดจาแปลกๆ ดูลิเก ยิงนกตกปลา โดยเฉพาะเล่นน้ำคลอง คุณนายรำพึงจะเป็นลมตายรับไม่ได้ แอนเน็ท เรณู เธท - วรฤทธิ์ เฟื่องอารมย์กำนันแวะมาปรึกษาเรื่องงานพัฒนาท้องถิ่นกับอธิคม อธิคมบอกให้นัดชาวบ้านมาประชุมแต่ปรากฏไม่มีใครมา เพราะไปอยู่บ่อนไพ่นายสนองกันหมด โดยมีชมพู่ซึ่งรับเฝ้าดูต้นทางให้ อธิคมจึงพาตำรวจไปจับ อธิคมจับชมพู่มานั่งสั่งสอนผิดถูก ในความขัดแย้งของชมพู่และอธิคม ทั้งสองต่างก็แอบชอบกันอยู่ในใจ วันหนึ่งจอร์ชนั่งเล่นอยู่ริมคลองได้พบกับอรชา จึงเกิดตกหลุมรักทันที คุณนายเอมอรรู้เข้าจึงคอยขัดขวาง รวมถึงรำพึงด้วย เดือดร้อนมาถึงชมพู่กับไอช่าที่ต้องคอยเป็นแม่สื่อให้ อธิคมชอบใจจึงร่วมมือกันช่วยให้จอร์ชและอรชาสมหวัง ส่วนอาคมก็แอบชอบไอช่าอยู่ เมื่อชมพู่และอธิคมใกล้ชิดกัน อธิคมจึงจีบชมพู่ตรงๆ ความรักท่ามกลางทุ่งนาจึงเกิดขึ้น อธิคมและชมพู่คอยช่วยเหลือชาวบ้านด้วยกันเสมอมา ท่ามกลางความไม่พอใจของนายสนองและลูกๆ นายสนองจึงจ้างมือปืนมายิงอธิคม แต่ไม่อันตรายมาก ชมพู่คอยเฝ้าดูแล ทั้งคุณนายรำพึงและคุณนายเอมอร เห็นใจและพยายามทำใจอยู่นาน จึงยอมอ่อนข้อไปขอชมพู่ให้ คุณนายรำพึงหมั่นไส้คุณนายเอมอร และกลัวว่าจะไม่เห็นค่าของชมพู่จึงเรียกเงินไปห้าล้าน คุณนายเอมอรเป็นลมโกรธมากว่าโก่งค่าตัวหลานสาว พอดีที่จอร์ชไปขออรชาคุณนายเอมอรจึงเรียกกลับห้าล้านเท่ากัน ทั้งคู่จึงสมหวังพร้อมกับอาคมและไอช่า ทั้งคุณนายรำพึงและคุณนายเอมอรจึงต่างยอมกันลงมาบ้าง ทั้งหมดจึงมีความสุข
กรดโอเลอิก
กรดโอเลอิก  เป็นกรดไขมันที่มีสูตรเคมีคือ C18H34O2 อยู่ในกลุ่มไขมันไม่อิ่มตัวเชิงเดี่ยวโอเมกา-9 เป็นไขมันที่ไม่มีสี ไม่มีกลิ่น แต่ในเชิงพาณิชย์อาจมีสีเหลือง คำว่า "โอเลอิก" มาจากน้ำมันมะกอก (olive oil) ซึ่งมีปริมาณกรดโอเลอิกสูง นอกจากนี้ยังพบในน้ำมันพีแคน คาโนลา น้ำมันถั่วลิสง น้ำมันแมคาเดเมียและน้ำมันดอกทานตะวัน นอกจากนี้ยังพบในไขมันไก่และมันหมู
กรดโอเลอิกเป็นกรดไขมันที่พบมากที่สุดในเนื้อเยื่อไขมันของมนุษย์ และเป็นกรดไขมันที่พบมากที่สุดในเนื้อเยื่อทั่วร่างกายมนุษย์เป็นอันดับ 2 รองจากกรดปาล์มิติก ชีวสังเคราะห์ของกรดโอเลอิกในร่างกายเกี่ยวข้องกับปฏิกิริยาของเอนไซม์ Stearoyl-CoA 9-desaturase ในปฏิกิริยานี้กรดสเตียริกจะถูกกลายสภาพเป็นกรดโอเลอิก ในแมลงกรดโอเลอิกทำหน้าที่เป็นฟีโรโมนที่ปล่อยออกมาจากซากของแมลง เพื่อกระตุ้นให้แมลงตัวอื่นขนซากไปทิ้ง หากแมลงที่ยังมีชีวิตอยู่มีกลิ่นนี้ก็จะถูกขนออกจากรังเช่นกัน นอกจากนี้กรดโอเลอิกยังใช้เตือนแมลงตัวอื่นให้หลีกเลี่ยงแมลงที่ป่วยตายและเตือนภัยนักล่า
กรดโอเลอิกพบในอาหารทั่วไป เกลือโซเดียมของกรดโอเลอิกเป็นส่วนผสมในสบู่ เป็นตัวทำอิมัลชันและสารให้ความชุ่มชื้น กรดโอเลอิกปริมาณน้อยใช้เป็นสารเพิ่มปริมาณในการทำยาและใช้เป็นตัวทำอิมัลชันและตัวช่วยละลายในผลิตภัณฑ์แอโรซอล
จักรพรรดิโคโช
จักรพรรดิโคโช  หรือ มิมัตสึฮิโกะ คาเอชิเนะ โนะ มิโกโตะ เป็นจักรพรรดิองค์ที่ 5 แห่ง ราชวงศ์ญี่ปุ่น ตามที่ได้จัดเรียงไว้ใน รายพระนามจักรพรรดิญี่ปุ่น จักรพรรดิโคโชครองสิริราชสมบัติระหว่าง 477 ปีก่อนคริสตกาล - 393 ปีก่อนคริสตกาล
เจ้าชายอาร์เธอร์ ดยุกแห่งคอนน็อตและสตราเธิร์น
กาลาตาซาราย
วัดป่าบำเพ็ญธรรม
วัดป่าบำเพ็ญธรรม เป็นวัดในพระพุทธศาสนาเถรวาท สังกัดคณะสงฆ์มหานิกาย มีพระครูภาวนาคุณาภรณ์ เป็นเจ้าอาวาสมีอดีตหลวงพ่อสงวน ถามวโร เป็นผู้ก่อตั้งวัด
วัดป่าบำเพ็ญธรรม ตั้งอยู่เลขที่ 55 หมู่ 8 ตำบลหนองนาก อำเภอหนองแค จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 24 ไร่ 1 งาน 40 ตารางวา
== อาณาเขต
ทิศเหนือ จดติดกับที่ดินของมูลนิธิวิสุทธิมรรคคีรี
ทิศใต้ จดติดกับที่ดินของมูลนิธิวิสุทธิมรรคคีรี
ทิศตะวันออก จดติดกับที่ดินของมูลนิธิวิสุทธิมรรคคีรี
ทิศตะวันตก จดติดกับที่ดินของมูลนิธิวิสุทธิมรรคคีรี
วัดป่าบำเพ็ญธรรม ตั้งเมื่อวันที่ 21 สิงหาคม พ.ศ. 2518
มีสภาพพื้นที่เป็นภูเขาเตี้ยๆ เมื่อมีชาวบ้านเข้ามาแผ้วถางป่า จับจองพื้นที่ทำมาหากินรอบๆ ภูเขา ต่อมาชาวบ้านได้เห็นว่ามีภูมิทัศน์ดี จึงได้ชักชวนกันมาสร้างวัด โดยร่วมกันบริจาคที่ดินเพื่อที่จะสร้างวัด และผู้ใหญ่บ้านได้รวบรวมที่ดินที่จะสร้างวัดในปี พ.ศ. 2513 ได้รับพระราชทานวิสุงคามสีมา เมื่อวันที่ 28 เมษายน พ.ศ. 2523 เขตวิสุงคามสีมา กว้าง 18 เมตร ยาว 25 เมตร โดยมีหลวงปู่สงวน ถามวโร เป็นประธานสงฆ์ในการสร้างวัด ท่านมรณภาพในปี พ.ศ. 2537 และมีคุณเติมศรี ไอยรานภารักษ์ เป็นผู้อุปถัมภ์วัดมาโดยตลอด
อุโบสถ สร้างเมื่อ พ.ศ. 2524 เป็นอาคารคอนกรีตเสริมเหล็ก
ศาลาการเปรียญ กว้าง 14 เมตร ยาว 28 เมตร สร้างเมื่อ พ.ศ. 2525 เป็นอาคารคอนกรีตเสริมเหล็ก ทรงไทย 2 ชั้น
กุฎีสงฆ์ จำนวน 18 หลัง เป็นอาคารไม้ยกพื้น 4 หลัง อาคารคอนกรีตชั้นเดียวยกพื้น 10 หลัง เป็นอาคารครึ่งไม้ครึ่งคอนกรีต 4 หลัง
วิหาร กว้าง 10 เมตร ยาว 18 เมตร เป็นอาคารคอนกรีตเสริมเหล็ก สร้างเมื่อ พ.ศ. 2538
ศาลาอเนกประสงค์ กว้าง 6 เมตร ยาว 10 เมตร สร้างเมื่อ พ.ศ. 2549 เป็นอาคารคอนกรีตเสริมเหล็ก
นอกจากนี้มี ฌาปนสถาน 1หลัง หอระฆัง 1 หลัง โรงครัว 1 หลัง เรือนเก็บพัสดุ 1 หลัง
พระประธานประจำอุโบสถ ปางสมาธิ ขนาดหน้าตักกว้าง 39 นิ้ว สร้างเมื่อ พ.ศ. 2524
พระประธานประจำศาลาการเปรียญ ปางสมาธิ ขนาดหน้าตัก 49 นิ้ว สร้างเมื่อ พ.ศ. 2548
พระอธิการจำรัส เป็นเจ้าอาวาส พ.ศ. 2519 ถึง พ.ศ. 2520
พระอธิการเจริญ เป็นเจ้าอาวาส พ.ศ. 2522 ถึง พ.ศ. 2529
พระอธิการสมชาย วิสารโธ เป็นเจ้าอาวาส พ.ศ. 2537 ถึง พ.ศ. 2543